Stands.
Op med hænderne.
Tag skjorten af! Kom nu.
Tag bukserne af! Kom så, dit svin.
Jeg havde altid regnet med at dø på et gudsforladt sted, -
- ramt af en kugle ud af det blå.
Og jeg troede, jeg ville være ligeglad.
Charlie Swift hjemsendt med udmærkelse fra det amerikanske søværn
Man skal helst ikke se mig i jakkesæt så tidligt på dagen.
Det betyder, at jeg er på arbejde, og at nogen vil tage billetten.
FORESTIL DIG DIT DRØMMEHJEM I CASTELLUCCIO I ITALIEN
- Stan. Han er sent på den. - Han kommer.
Jeg kan ordne fyren selv.
Knægten skal have en chance. Han er dygtig med en kniv.
- Ja, det siger du, men... - Ring, når det er klaret.
De er til Rollo. Han er vild med donuts.
Jeg sagde, han havde vundet 12 donuts. Han elsker Boston cream.
- Hvad sker der med jakkesættet? - Hvad sker der med T-shirten?
Det er en del af planen. Jeg har selv lavet den. Flot, ikke?
Jo. Bortset fra at "Krispy Kremes" staves med to K'er.
- Hvem fanden ved det? - Ikke dig.
Skynd dig. Du har én chance.
Ellers lugter han lunten.
Bare rolig, bessefar.
Jeg har styr på det.
Trevor!
Ja?
Fint nok. Tak.
Vi ses!
Det var Rollo. Hvorfor stak du ham ikke ned?
- Det gør jeg jo altid. - Og derfor bliver du kaldt Blade.
Jeg ville prøve noget nyt og vise Stan, jeg spænder vidt.
Har du forgiftet ham?
- Hvad fanden? - Boston cream!
Kom så.
- Hvad kom du i donutten? - Bare en lille tændsats.
Hvordan ved Beggar, det er Rollo, når hovedet mangler?
- Der er... - Hold kæft.
Gudfader.
Benny. Knægten gav Rollo en donut med en bombe i.
Det lyder ret sejt.
- Hans hoved blev sprængt af. - Stan får et føl på tværs.
Glem Stan. Det ordner jeg.
Find ud af, om Rollo havde noget familie her.
Okay.
Miss Kramer? Undskyld, jeg forstyrrer.
- Rollo er død. - Ja.
- Blev han nakket? - Ja, på sin vis.
På sin vis?
Tak for beskeden. Jeg tjekker den livsforsikring, han ikke fik tegnet.
- Der er opstået et problem. - Hvad hvis jeg er ligeglad?
Altså...
Så ender jeg i dit bagagerum med gaffatape for munden.
Kun hvis du er til den slags.
Jeg vil bare snakke.
Vent i bilen, Donut.
Du får ikke en. Du har dræbt min eks.
- Du virker ikke ret påvirket. - Hans gesjæft måtte koste ham livet.
- Er du glad for døde dyr? - Jeg er dyreudstopper.
- Dem er der ikke mange af. - Det er en niche.
Den ser vred ud. Nogen har stjålet dens agern, og nu vanker der.
Jeg har ikke helt styr på bæveres udtryk.
- Jeg gik efter indigneret. - Det kan jeg godt se.
"Pil ikke ved mine agern."
- Jeg har et lille problem... - Marcie.
Jeg skal overbevise en vis person om, at liget i bilen er Rollo.
Er der da sket noget med hans ansigt?
Det forsvandt sammen med hans hoved.
Du får 5.000, hvis du tager med og bekræfter, det er Rollo.
Jeg kunne godt bruge pengene, men vil ikke rodes ind i den verden igen.
Behold pengene.
Min bror er tatovør og gav Rollo og mig ens tatoveringer i bryllupsgave.
På ballerne. Jeg fik Rollo fjernet sidste år.
Hvorfor fik du ham fjernet?
Pas. Det er normalt, fordi nogen har forsøgt at snyde nogen.
- Det lyder som noget fra Rollos CV. - Han smuttede her til Biloxi.
Det er min chefs territorium, så vi hjælper kollegerne i New Orleans.
Sødt, I hjælper hinanden.
Åbn bagagerummet, Donut.
- Grimme gardiner. - De stod godt til køkkenet.
Det er Rollos røv.
Vi havde slet ikke brug for hans hoved.
- Du hidsede dig op uden grund. - Gider du...?
Du vidste vist ikke, at Beggar og Rollo var cellekammerater.
Han har nok set tussen tæt på.
- Det bliver Sam sur over, Donut. - Det skal du ikke kalde mig!
Frem med pistolen. Nu!
Ind i bilen med den.
Fuck Stan. Beggar sagde, jeg kunne arbejde for ham.
Han er på vej op, og det her beviser mit værd.
Hvis jeg hører nogen kalde mig Donut igen, kommer jeg og nakker dig.
Bessefar.
Du skal ikke kalde mig Donut, pikabe.
- Hvad var det nu, du hed? - Charlie.
Jeg er på vej op. Jeg er på vej op!
Pis.
- Har du arbejdet med ham før? - Nej.
- Sikke noget. - Det er en stjålet bil.
Jeg tænkte på knægten. Han skød vist sig selv.
Han var mere til knive.
Pis også.
De er faktisk på størrelse med hinanden.
Måske kunne vi få din bror, ham tatovøren, til at...?
Okay, men jeg saver ikke hovedet af ham.
- Er der koriander i? - Nej.
- Jeg kan tydeligt smage citron. - Ja, det hedder citron.
- Jeg hader koriander. - Så derfor har jeg brugt citron.
Er kyllingen fra Domenic's?
Domenic's ligger i North End. Vi er i Biloxi.
Nå ja, jeg er helt væk.
Men det smager skønt, selv med korianderen.
Du burde åbne en restaurant.
Man tjener kun penge i den branche ved at stjæle af kassen.
Og man kan jo ikke stjæle af egen kasse.
Nej, der er da ingen penge i restaurationsbranchen.
- Den skøre idé kan du godt glemme. - Ja?
- Hvad? - Følg nu med i kampen, Stan.
Stan Mullen, min chef. Han har ledet Biloxi i 47 år.
Han er begyndt at glemme ting.
Så jeg tager mig af ham. Det skylder jeg ham.
Jeg har købt fiskeolie til dig.
Omega-3. Det er godt for hjertet.
Der er rester i køleskabet, hvis du bliver sulten.
- En skam med knægten. - Ja, det var det.
Hvorfor overlod du også sådan en opgave til et rent barn?
Undskyld. Det skal ikke gentage sig.
- Får vi noget bøvl? - Nej, jeg har ordnet det.
- Sov godt. - Tak, min ven.
Beggar Mercado, en lille fisk, der er steget i graderne.
En af de nye bosser, der møver sig frem i New Orleans.
Lad os se ham.
Ham, der nakkede ham, lod sig rive lidt med.
Han hedder Blade. Måske kender du ham?
Det siger mig ikke noget.
- Og det er Rollo? - Det er det.
- Hvor fandt du ham? - I et hus tæt på lufthavnen.
- Ekskonens navn stod på kontrakten. - Kvajhoved.
- Hvordan går det med Stan? - Fint nok.
Jeg har bedt om et møde, men han har ikke svaret.
Jeg har en masse idéer, han vil synes som.
Nye boligprojekter, kasinoer, hoteller.
Lukrativt område.
Du er hans højre hånd. Få et møde i stand.
Er du tilfreds med arbejdet?
Det er første gang, Rollo har bidraget til forholdet. Tak.
- Hvorfor gjorde du det ikke? - Hvad?
- Smed mig i bagagerummet med Rollo. - Det er ikke min stil.
Og du var ærlig fra starten. Det oplever jeg ikke så tit.
- Med en kvinde? - Med alle.
- Hør... Skal vi få noget at spise? - Hvor kom det lige fra?
Min mund, som åbenbart kører uden om hjernen, men sådan er det.
- Hvorfor? - For at fejre det.
De døde?
Problemet, der blev løst. Den knibe, vi undgik. Pengene.
Du bestemmer selv.
- Fantastisk. - Godt.
Tænk, man kan få så lækker mad et sted, der hedder Tuscan Tomato.
Ejeren kommer fra Treviso. Han hedder Claudio.
Han er dårlig til engelsk, men er en fabelagtig kok.
- Hvad er det? - Malfatti. Ricotta, mel og spinat.
- Hvor ved du det fra? - Jeg kan lide at lave mad.
Det er en hobby. Men mest italiensk mad.
Hvorfor italiensk?
Jeg var udsendt til Italien en overgang.
Jeg forelskede mig i kulturen. Jeg elsker alt italiensk.
Hvorfor valgte du at udstoppe dyr?
Jeg vil give evigt liv til dyr, der ikke fik et. De får værdigheden igen.
Når jægeren har fået trofæet, skal dyret hjemsøge ham i drømme.
Et spøjst arbejde.
Ligesom at være håndlanger for en gangster.
- Jeg er ikke håndlanger. - Gorilla?
Der findes meget værre gorillaer end mig.
- En lejemorder. - Jeg er mere en slags altmuligmand.
- En, der fikser ting. - En problemløser.
Som: Jeg har et lig uden hoved, der skal identificeres.
Nemlig.
Og hvad med billetter til en Saints-kamp?
Det kan jeg godt skaffe dig.
- Hvem skulle du myrde for at få dem? - Det kommer an på modstanderen.
Fire stjerner til Tuscan Tomato.
Hvad siger du til at... Du ved?
Du skal ikke tænke så meget, Charlie. Bliv i nuet.
Nyd det. Det andet? Hvem ved?
Ja, hvad tænkte du på, Charlie?
Man skal ikke lade sig narre af deres topmaver og tynde hår.
De har en samlet fængselsstraf på over 300 år. Stans folk.
Afpresning, åger. De er dømt for det hele.
- Tillykke, Stan. - Pust dem ud. Kom så!
Min familie. Jeg elsker dem alle.
- Værsgo, Benny. - Jeg er sgu da på kur.
- Celine siger noget andet. - Tak, Charlie.
Tak.
Benny Morin. Driver alle Stans stripklubber.
Har én regel: ingen vareprøver.
Det er hans kone, Celine. De er stadig lige forelskede efter 28 år.
Stan hyrede Pauly i den tro, han var Pauly Ice Pick fra Boston.
Da han blev klogere, nænnede han ikke at fyre ham, -
- men gjorde ham til chauffør.
Tony D. Ingen ved, hvad D'et står for.
Han styrer Stans spillevirksomhed.
New Girl, men hun hader navnet. Hun har været med os i 12 år.
Hun skød engang en fyrs storetå af, fordi han kaldte hende det.
- Klæg. - Fra Winn-Dixie.
Er det, hvad jeg fortjener nu? En købekage?
De konditorkager ser flotte ud.
Men de smager ad helvede til.
Tag bare hjem, Paul. Jeg klarer det sidste.
Husk at give Stan hans piller, ellers går han i søvne.
Sidste uge var han nær faldet i poolen. Godnat, Benny.
Købte du nogensinde et af de der kønne håndværkertilbud?
Du rejste jo tit dertil.
- Italien. - Ja, Italien.
- Jeg leder stadig. - Hvad?
Du skal sgu da ikke lede. Bare gør det.
Nu skal jeg fortælle dig noget. Om 20 år -
- vil du mere fortryde de ting, du ikke gjorde, end dem, du gjorde.
Det er den eneste af livets love, der holder.
- Ja, måske. - Jeg har det hele på plads.
Jeg skal bo i Gulf Park og nyde mit otium -
- med at spille på heste og drikke rompunch om aftenen.
Det lyder som en god plan.
En plan? Hvis man vil få Gud til at grine, skal man lægge en plan.
Beggar. Han vil mødes med dig.
- Hvorfor det? - Han vil vende nogle idéer.
- Hvilke idéer? - Pas. Han har kontaktet dig.
- Har han noget? - Måske.
Okay. Arrangér det bare.
Han skal sidde lige foran mig, og så beder jeg ham rende og skide.
Man skal ikke kaste sig ud i en brydekamp med et svin.
Han gør dig beskidt, og det kan han lide.
Okay. Fint nok.
Hold dig væk fra den taber.
HER ER EN UDFORDRING
Rolig.
Har I skvaddernosser ikke hørt om overvågningsapps?
Smid pistolen.
Tag fat i ham.
Tag så fat i ham.
- Det er Benny. Læg en besked. - Benny, vi er under angreb.
Advar alle på The Casino.
Løb!
Det er Stan Mullen. Læg en besked.
Fodrer I lige mågerne? Ikke for meget.
Barnebarnet er på besøg, ser jeg.
Jeg går ud fra, du vil slå Beggar ihjel.
- Det går jeg med til. - Du gik med til mordet på Stan.
Nej, det gjorde jeg ikke. Ingen vidste det.
- Hvad er problemet så? - Beggar hiver mange penge hjem.
Man må følge med tiden og gøre plads for de nye.
- Stan var altid fair mod dig. - Stan er væk for altid.
Du burde også se at komme væk, hvis du er smart. Det er mit tilbud.
Jeg har én regel, Sal: Vær god ved dem, der har været gode ved dig.
Så vær god ved dig selv, Charlie, og kom så langt væk som muligt.
Hvis du slår Beggar ihjel...
Jeg kom her af respekt. Gør det, du skal.
- Hvad havde Rollo på Beggar? - Det ved jeg ikke.
Men det kostede ham livet.
- Hvor er Beggar? - Spørg en af dine folk.
De er alle sammen døde.
Er du sikker på det?
- Værsgo, Benny. Her, Celine. - Har du set Blade?
- Ligner jeg hans tilsynsværge?
- Charlie Swift. - Celine.
- Er Benny hjemme? - Han skulle ses med nogle i klubben.
Jeg siger, du har været her.
Jeg siger altid farvel til ham, før han tager på arbejde.
Jeg sagde det ikke i dag af en eller anden grund.
Sig til ham, at det ville jeg ellers have gjort.
Forræderi er noget sjovt noget.
Det kommer altid fuldstændig bag på en.
Det her var en mavepuster ud af det blå.
- Hej, Charlie. - Hej, Giselle.
Kigger du forbi efter min vagt i morgen?
Det må blive en anden dag. Jeg giver besked.
- Charlie. - Milt.
Jeg troede, du var opkræver, ikke udsmider.
- Der er ny ledelse. - Er Beggars folk rykket ind?
Så snart lyset blev tændt. Som kakerlakker.
Esther bliver sikkert glad for, du kommer tidligt hjem.
Jeg tager hotwings med. Det kan give pote.
Husk kvitteringen.
Charlie, nej.
Beggar sagde, Stan var færdig.
Han var ikke sig selv længere.
- Du forrådte dine egne. - Jeg måtte træffe et valg.
- Hvor er Beggar? - Han har travlt.
Han leder som en sindssyg efter det, Rollo havde på ham.
- Du skal se at komme væk fra Biloxi. - Det siger alle.
Esther kan godt lide at spise sent.
- Miss Kramer. - Goddag, mr. Swift.
- Tak for den fine gave. - Kan jeg få ham tilbage i weekenden?
En fritte og en havørn står længere foran i køen.
Din lille ven må vente.
- Hvor fandt du den? - På hjørnet af Euclid og Grand.
- Hedder den noget? - Rocky.
- Originalt. - Det hedder de fleste vaskebjørne.
Jeg skal bruge noget tid på grund af dækaftrykkene.
Bare tag dig tid. Kun det bedste er godt nok for Rocky.
Det er i orden.
Er du knotten over det med den gamle? Han var jo over sidste salgsda...
- Tony, fandt du pakken? - Han er holdt op med at lede.
Fast Charlie. Jeg er imponeret. Han var min næstbedste mand.
Jeg glæder mig til at møde den bedste.
- Hvad vil du have? - Dig... død.
- Hvordan vil du klare det? - Jeg er i gang.
Du har lang vej igen, min ven.
Jeg har flere mænd, end du har patroner.
Patroner kan man nemt skaffe. Mænd er en anden sag.
Eller jeg kan jo finde ud af, hvad Rollo havde på dig.
Hvad siger du til det? Det tænkte jeg nok.
Få fat i freaken.
FIND EKSKONEN
Rolig nu.
Bare sig, hvor den er. Så slipper du for mere rod.
Jeg kan godt sige det langsommere eller tegne det for dig.
Jeg aner ikke, hvad du ævler om.
- Hvad fanden er det for en fugl? - En troldfugl.
Ja? Jeg har også en stor, styg trold i bukserne.
Sjovt fundet på af en 12-årig.
Sæt den fra dig. Jeg har arbejdet længe på den.
- Blev den kørt over? - Den blev skudt med hagl.
- Jeg kan ikke se nogen hagl. - Nej? Vend den om.
Lige der.
Kommer jeg på et dumt tidspunkt?
Fucking katolik.
Nu forstår jeg, hvorfor du er glad for den pensionistbil.
Rollo var her. Han kom forbi, fire dage før du kom.
Jeg ville få 50.000, hvis jeg lod ham leje et hus i mit navn, -
- mens han kørte noget afpresning. Jeg sagde, han ville brænde nallerne.
Og det må man sige, han gjorde.
Hvad nu?
Jeg dumper dem her og tager til New Orleans, Rollos hjemegn.
- Det, de leder efter, er nok der. - Og mine 50.000.
- Du tager ikke med. - Skal jeg bare sidde og vente?
Du kan blive dræbt, og så bliver jeg igen truet med gaffatape og pistoler.
Ved du, hvor Rollo boede eller hang ud? Det gør jeg.
De 50.000 er vigtige for mig. Jeg har tænkt mig at finde dem.
Pak let.
Hvad vil du gøre med de 50.000, hvis du finder dem?
LSU i Baton Rouge driver et naturhistorisk museum.
Man vil gerne hyre mig som leder af fugleudstillingerne.
- Lektor. - Nej, men de kan lide mit arbejde.
De kræver bare, jeg bliver certificeret.
20.000 skal gå til kurset, 5.000 til flytningen, resten til en bolig.
Jeg vil have godt af nye omgivelser. Så jeg kan begynde på en frisk.
Hvad med dig? Har du nogen planer, når det her er klaret?
I min branche er det bedst ikke at have langsigtede planer.
Du må da have noget i tankerne.
- Hvad er det her? - Et sted, ingen kender til.
Men der er køkken.
Lækkert.
Så Beggar beslutter at rydde alle af vejen, -
- og du er sidste mand tilbage?
- Det kunne se sådan ud. - Hvorfor stak du ikke af?
Stan Mullen, min chef og ven gennem 33 år.
En mand, der fulgte reglerne og var god ved sine folk.
Han fortjente at takke af på egne vilkår, men fik ikke chancen.
Stan er død, Charlie. Hvorfor er det så vigtigt for dig?
Da jeg var fem, -
- ventede jeg altid ved døren, når min far kom hjem.
Jeg var i cowboytøj. Jeg gav ham en pistol, og han sagde "træk".
En 25-årig er selvfølgelig hurtigere end en femårig.
Men det gik mig på, -
- at han hver eneste dag trak hurtigere end mig.
Jeg skulle række hænderne op og stille mig med ansigtet mod væggen.
Og så skød han mig i ryggen.
Det gjorde han hver eneste dag.
En dag sagde jeg: "Hvorfor skal jeg altid stå og blive skudt i ryggen?"
Han sagde: "Måske gør jeg det ikke i dag." Så jeg vender mig om, og...
Han skød mig i ryggen.
Jeg hadede ham.
Da jeg fortalte Stan det, sagde han:
"Du skulle have gemt dig bag døren og skudt ham i ryggen.
Du skulle sgu da ikke have givet ham en pistol og en chance.
Du kan følge andres regler eller dine egne regler.
Følger du andres, er du på skideren, for de har lavet reglerne."
Min far prøvede bare at lære mig noget.
Det fik Stan mig til at forstå.
Han fjernede et åg, jeg havde slæbt rundt på i 30 år.
Jeg bestiller noget frokost.
I otte år bad jeg ham reparere de brædder.
Han var et dovent svin.
Hvordan fandt I sammen?
Et øjebliks svaghed. Jeg var 32, og du ved...
Hvor længe?
Til jeg indså, at en af hans fiduser ville få ham dræbt en skønne dag.
Mr. Kramer! Madlevering!
Hallo? Er der nogen hjemme?
Så er der frokost.
Efter at Beggars folk havde endevendt huset, -
- regnede jeg ikke med at finde Rollos trumfkort.
Jeg håbede at få et fingerpeg om, hvor han havde gemt det.
- Hvad leder du efter? - En rød boks, cirka så stor.
Der er et billede af en mustang udenpå.
Det var der, han opbevarede sine værdigenstande.
Jeg kendte det blik.
Jeg så det i spejlet om morgenen, da jeg begyndte på det her liv.
Det er ikke det at give slip på fortiden, der plager en, -
- men at indse, at den fremtid, man drømte om, ikke bliver til noget.
Det bliver hos en, uanset hvor langt man prøver at flygte fra det.
Din reservation på AirLine Inn.
- Bliver du her? - Jeg vil gennemgå det hele.
Det, jeg ikke fik med, da jeg skred. Jeg tager en Uber hjem til dig.
- AirLine Inn. - Ja, goddag.
Det er mr. Kramer.
Jeg vil tjekke min hotelregning, men har åbenbart forlagt den.
Jeg kan sende en ny op til værelset.
Tusind tak. Og kan du få nogen til at se på toilettet?
- Det løber hele tiden. - Selvfølgelig. Værelse 704.
Hey!
Det lader til at virke fint nok.
Tak skal du have. Det holdt mig vågen hele natten.
- Du må have en god dag. - Jep.
Der er blevet affyret skud på hotellet. Søg dækning.
- Charlie? - Ja.
- Hvad er der sket? - Jeg blev skudt af en fyr.
En fyr som dig, mener du?
Han var anderledes. En luksusudgave.
- Beggars bedste mand. - Du har måske taget munden for fuld.
- Jeg klarede det fint indtil i dag. - Det gjorde Rollo også en vis tid.
Du skal ikke begynde at udstoppe mig, før jeg er helt færdig.
- Det vil jeg heller ikke. - Hvorfor ikke?
- Jeg kan ikke fange dit væsen. - Du kan fange en vaskebjørns.
- Du er en helt anden slags skabning. - Ja, det må man sige.
Lad mig, Charlie.
Du bør overveje at takke af og finde et sted, du kan nyde dit otium.
Hvis du da har noget at skulle have sagt i den sag.
Jeg har tænkt på at købe sådan et.
De koster en dollar, fordi man skal totalrenovere dem.
Men det er smukt.
Det her ligger i Umbrien. Man kan finde dem overalt i Italien.
- Hvor længe har du ledt? - Et par år.
Hvad venter du på? At de skal komme ned på 50 cent?
Det er en smuk drøm, Charlie. Du skal gøre noget ved den.
Ja, det har jeg hørt før.
Hvad er der?
Rollo er på flugt, men ringer til sin mor tre gange fra hotellet.
Der har vi jo Side 9-luderen.
- Hvem fanden er du? - En af Rollos venner.
- Det ligner han ikke. - Har her været nogen?
Siger du, jeg beværter min søns venner for penge?
- Han har et skur omme bagi. - I holder jer fra hans ting!
Hvor er den? Boksen.
Sikkert oppe i dit røvhul.
Den tilhører ikke dig, din nossesluger.
Han lovede mig det, der er i den.
Så ville han have stoppet det op i fjabben på dig. Den er sgu stor nok.
Husker du vores bryllupsdag?
Du rendte rundt med en øl i den ene hånd og onkel Freds pik i den anden.
Juli den 29. Syv, to, ni.
Hvad troede du, der lå i den? 50.000 i umærkede sedler?
- Hvor er de? - Du kigger på dem.
- 25.000 hver. E-skåle. - Kæft.
Brystvorter så store som sølvdollars.
- En skam med dine 50.000. - Det var også for meget at håbe på.
Din disk er stadig i spil. Mine penge blev til et par E-skåle.
Jep.
Hvorfor smækkede jeg ikke bare døren i hovedet på ham fra starten?
Man klamrer sig til håbet.
Jeg må lære at give slip på en masse ting.
Du kan bare sætte mig af ved busterminalen.
- Hvad har du tænkt dig at gøre? - Overleve.
Man kan vælge at blive ulykkelig eller stærkere. Det er lige hårdt.
- Hvad med dig? - Jeg leder nok videre.
- Hvorfor? - Jeg bryder mig ikke om løse tråde.
- Bare de ikke dræber dig først. - Tak for omsorgen.
- Jeg klarer mig. - Det er et lån.
Så vil du opsøge mig igen, og så vil jeg spekulere på, om du klarer den.
Og så skal jeg håbe på, du ikke ombestemte dig.
- Jeg lover dig, jeg vil... - Lad være, Charlie.
Det er den vej.
Du har noget, du skal gøre, -
- og der kan ske meget, så lad os bare stoppe her, okay?
Du skal ikke forelske dig i mig, Charlie Swift.
For sent.
Jeg ved, hvor det, du leder efter, er.
Beggars bar. Rollo drev den engang.
Han sagde, det var lige for næsen af dem.
Okay?
Hvor er det svin? Jeg ved, han gemmer sig her et sted.
- Rollo? Rollo er død. - Du er fuld af løgn.
Rollo? Hvis du trækker din pistol, jager jeg den op i røven på dig.
Hvor gemmer du dig, lorteøre?
Sover du deroppe?
Jeg har regninger at betale.
Kom nu. Vis dig, din kujon.
BEVISMATERIALE TILHØRER FBI
Sig til bæhovedet, jeg skal have mine 50.000.
- Hvad skal du, Marcie? - Beggar leder vist efter dig.
Jeg ringer til ham.
- Giv slip på damen. - Jeg kan ikke se nogen dame.
Kig en gang til.
Op med hænderne. Stille og roligt.
Tag tilbage til huset. Jeg ordner dem her.
Hold den her for mig.
Op med jer. Hen til baren.
Ned på knæ. Ned på knæ!
Kan I snotskovle tælle til ti? For så mange patroner har jeg.
Så en af jer kan slippe væk i live.
Den eneste, der dør, er dig.
Jeg nakkede dig gerne nu, men Beggar vil fodre alligatorerne med dig.
- Kun dig og ham. - De får noget at gnaske i.
Arbejder du kun for Beggar?
Næste afkørsel.
Svar nu, Marcie.
Det er Marcie Kramer. Læg en besked.
Marcie? Er du okay?
Du vil bare ikke dø, hva'?
Vær på bilkirkegården inden en time, ellers skyder jeg hende i hovedet.
Dit lede møgsvin.
Stands.
Op med hænderne.
Jeg havde altid regnet med at dø af en kugle ud af det blå.
Tag skjorten af.
Og jeg troede, jeg ville være ligeglad. Men det var jeg ikke.
Jeg er okay.
Tag bukserne af! Kom så, dit svin.
Så jeg måtte udføre et tryllenummer -
- uden noget i ærmet eller i bukserne.
Hold hænderne i vejret! Vend dig om. Langsomt.
Umuligt, ikke?
- 15 sekunder til at give mig disken. - Tro om igen.
Først hende.
Den næste havner i hendes nakke. 10!
Jeg vil vide, hun er okay.
- Hvad er der sket? - Hun fulgte ikke fredeligt med.
- Er du okay? - Bare giv ham disken.
Jeg har tænkt på håndværkertilbuddene i Italien.
Hvorfor jeg ikke bare er sprunget ud i det.
Jeg ventede på, at nogen tog med mig.
Jeg kunne ikke se nogen mening i at udleve den drøm alene.
Du har fem sekunder, Romeo!
Du må godt få disken, men der er et lille problem.
- Jeg har ikke noget problem. - Jo, det har du.
En af Sals mænd smugler en sending ind tirsdag aften.
- Her er navnet på båden. - Han har sladret til FBI i årevis.
Jeg overtager det hele lidt efter lidt, til jeg er boss.
Jeg måtte sikre mig, at Sal gik med til, at jeg slog dig ihjel.
Marcie?
Hvad er det, du har på skoen?
- Tak skal du have, Milt. - Semper fi.
Beklager dramaet. Lad os få dig fri.
Sådan.
- Hvem er det? - Ikke nogen.
Hvad er det?
Det er en begyndelse. Den er italiensk.
Denne vej.
- Mr. Greene, du har besøg. - Det der er et godt væddemål.
Charlie! Hvor har du været? Jeg har ringet til dig.
Jeg har ordnet det der, vi snakkede om.
Stan? Jeg troede, du var den sidste, der var tilbage.
Jeg sagde, det kunne se sådan ud.
Pauly fik affyret et skud.
En ven på Retsmedicinsk klarede resten.
Stan Mullen var officielt død.
Hvem er hun?
Det er Marcie.
- Jeg er en af Charlies venner. - Nu skal I høre.
Jeg ved ikke, hvordan jeg havnede her.
Nej? Vi sad og så kampen.
Man skal ikke kaste sig ud i en brydekamp med et svin.
- Hold dig væk fra den taber. - Skal vi ikke køre en lille tur?
Her er ret fint.
Det burde der være. Du har købt stedet.
Læg hans piller på køkkenbordet. Giv ham tre...
Jeg klarer det, Charlie. Han er i gode hænder.
- Er jeg gået på pension? - Jep, ligesom du sagde, du ville.
Skål for livet som pensionist.
For livet som pensionist og... Hvad med folkene?
Det går fint med dem.
- Charlie. - Giselle.
Bussen til galopbanen er her om 10 minutter, mr. Greene.
De kalder mig sjovt nok mr. Greene her.
Kig forbi, hvis I er i området. Så kan vi se en kamp eller noget.
- Det kan du tro. - Jeg elsker dig, kammerat.
Jeg kan godt lide din nye bil.
- Hvad er det? - 50.000.
De er fra Sal som tak for hjælpen.
Du fortjente dem. Nu kan du blive certificeret.
Certificeret, ja...
Eller vi kunne købe hårde hvidevarer.
Det er der vel ikke i de der huse i Italien.
- Skulle vi det, synes du? - Spring ud i det, Charlie.
For resten:
Et museum i Toscana søger en dyreudstopper.
Verden er lille.
TOSCANA ITALIEN
Oversættelse: Brian Christensen Scandinavian Text Service